אבי אשכנזי (קצין)

אָבִי אַשְׁכְּנַזִּי (נולד בשנת 1964) הוא תת-אלוף במילואים בצה"ל. כיהן כמפקד המרכז הלאומי לאימונים ביבשה ואוגדה 252, וכמפקד המכללה הבין-זרועית לפיקוד ולמטה.

ביוגרפיה 
אבי אשכנזי נולד בשם אברהם אשכנזי ליוסף ופרידה אשכנזי במושב חגור שבשרון ב-1964 ושם גם גדל. אחיו הבכור הוא רא"ל במילואים גבי אשכנזי, שכיהן כרמטכ"ל בשנים 2007-2011.

אשכנזי התחנך בפנימייה הצבאית לפיקוד בתל אביב והתגייס לחיל השריון בשנת 1982. בשריון עבר הכשרה כלוחם וכמפקד טנק. בהמשך השלים קורס קצינים ושימש כמפקד מחלקה, כמפקד פלוגה ו' של גדוד 77 כמפקד גדוד וכמפקד חטיבה 130 בחיל. בשנת 2003 מונה למפקד חטיבה 500 והיה אחראי לפירוקה. בהמשך פיקד על עוצבת עמוד האש. 

לאחר מלחמת לבנון השנייה הופקד על תחקיר אירוע חטיפת חיילי צה"ל בגבול לבנון. כמו כן, שימש מפקד המכללה הבין-זרועית לפיקוד ולמטה ומפקד קורס מפקדי פלוגות ומפקדי גדודים, תפקיד שאותו ביצע פעמיים. בשנת 2009 מונה למפקד המרכז הלאומי לאימונים ביבשה ושימש בתפקיד עד ליולי 2012. בסוף 2012 שימש אבי אשכנזי סגנו של האלוף גרשון הכהן בסגל קורס מפקדי אוגדות, הקורס הבכיר ביותר בצה"ל, בו לקחו חלק כ-13 תתי-אלופים ושלושה אלופי משנה. במרץ 2013 פורסם כי הרמטכ"ל, בני גנץ, החליט שלא לקדם את אשכנזי לדרגת אלוף.

חיים אישיים 
אשכנזי הוא אב לחמישה. מתגורר בכפר סבא.

קישורים חיצוניים

הערות שוליים 

מפקדי חטיבה 130
מפקדי חטיבה 500
מפקדי עוצבת בני חיל
מפקדי עוצבת עמוד האש
מפקדי עוצבת סיני
בוגרי הפנימייה הצבאית לפיקוד תל אביב
תתי אלופים בצה"ל בוגרי הפנימיות הצבאיות לפיקוד
מפקדי המרכז הלאומי לאימונים ביבשה
מפקדי קורס מפקדי פלוגות ומפקדי גדודים
חגור: אישים
ישראלים שנולדו ב-1964